ai4bharat/Pralekha huggingface dataset:
எஃகுத்துறை அமைச்சகம்
எஃகு தொழிற்சாலைகளில் பயன்படுத்த உள்நாட்டு கோக்கிங் நிலக்கரி கிடைக்கும் அளவை உயர்த்த மத்திய அரசு நடவடிக்கை
2022-23 ஆம் ஆண்டில் 56.05 மெட்ரிக் டன்னாக இருந்த உலோக நிலக்கரி தேவையில் 90% இந்தியா இறக்குமதி செய்கிறது. நாட்டில் எஃகு உற்பத்தி அதிகரிக்கும் போது, நிலக்கரி இறக்குமதியும் அதிகரிக்க வாய்ப்புள்ளது. இந்த திசையில், எஃகு அமைச்சகம் மற்றும் நிலக்கரி அமைச்சகம் ஆகியவை எஃகு தொழில்களில் பயன்படுத்த உள்நாட்டு கோக்கிங் நிலக்கரி கிடைக்கும் அளவை உயர்த்த ஒருங்கிணைந்த முயற்சிகளை மேற்கொண்டுள்ளன.உள்நாட்டு கோக்கிங் நிலக்கரி விநியோகத்தை மேம்படுத்த பின்வரும் நடவடிக்கைகள் எடுக்கப்பட்டுள்ளன:
1.உள்நாட்டில் உற்பத்தி செய்யப்படும் கோக்கிங் நிலக்கரியை எஃகு உற்பத்தியாளர்களுக்கு வழங்குவதை அதிகரிக்க, நிலக்கரி அமைச்சகத்திடம் இதுவரை16 கோக்கிங் நிலக்கரி சுரங்கங்கள் உள்ளன, அவற்றில் 4 பிளாக்குகள் 2022-23 ஆம் ஆண்டில் ஏலம் விடப்பட்டுள்ளன. இதில், ஜே.எஸ்.டபிள்யூ.,வுக்கு, இரண்டு நிலக்கரி சுரங்கங்கள் ஒதுக்கப்பட்டன. ஒதுக்கப்பட்ட பிளாக்குகளில் இருந்து 1.54 மெட்ரிக் டன்  கோக்கிங் நிலக்கரியை உற்பத்தி செய்ய ஜே.எஸ்.டபிள்யூ திட்டமிட்டுள்ளது.
2. பாரத் கோக்கிங் கோல் லிமிடெட்  கைவிடப்பட்ட / நிறுத்தப்பட்ட சுரங்கங்களிலிருந்து கோக்கிங் நிலக்கரியை வருவாய் பகிர்வு அடிப்படையில் தோண்டி எடுக்க ஏஜென்சிகள் / நிறுவனங்களுக்கு அழைப்பு விடுத்தது. ஆரம்பத்தில், 8 சுரங்கங்கள் அடையாளம் காணப்பட்டு, மே 2023 முதல் இரண்டு சுற்றுகளாக ஒப்பந்தப்புள்ளிகள் கோரப்பட்டுள்ளன. 4 சுரங்கங்களுக்கு ஒப்புதல் கடிதம் வழங்கப்பட்டுள்ளது, இரண்டு சுரங்கங்களுக்கு பெறப்பட்ட ஒப்பந்தப்புள்ளிகள் இறுதி செய்யப்பட்டு வருகின்றன. மேலும், வருவாய் பகிர்வு பொறிமுறையின் கீழ் மேலும் இரண்டு சுரங்கங்கள் வழங்க அடையாளம் காணப்பட்டுள்ளன. மீதமுள்ள சுரங்கங்கள் உட்பட இந்த சுரங்கங்களுக்கு விரைவில் புதிய சுற்று ஏலம் நடத்தப்பட வாய்ப்புள்ளது.
3. பி.சி.சி.எல் ஆலைகளில் இருந்து எடுக்கப்பட்ட கோக்கிங் நிலக்கரியைப் பெற இந்திய எஃகு ஆணையம் லிமிடெட் பி.சி.சி.எல்உடன்புரிந்துணர்வு ஒப்பந்தத்தில் கையெழுத்திட்டுள்ளது. பி.சி.சி.எல் ஆலைகளிலிருந்து 1.8 மெட்ரிக் டன் கழுவப்பட்ட கோக்கிங் நிலக்கரியைப் பெறுவதற்கான புரிந்துணர்வு ஒப்பந்தத்தில் செயில் கையெழுத்திட்டுள்ளது. இது தவிர, வரையறுக்கப்பட்ட கோக்கிங் நிலக்கரியும் கிடைக்கிறது. தற்போது, 4 புதிய கோக்கிங் நிலக்கரி நிலையங்கள் பி.சி.சி.எல் நிறுவனத்தால் கட்டப்பட்டு / இயக்கப்பட்டு வருகின்றன.
4. பி.சி.சி.எல் மற்றும் சென்ட்ரல் கோல்ஃபீல்ட்ஸ் லிமிடெட்  ஆகியவை ஜூன் 2023 இல் எஃகு துறைக்கான மூல கோக்கிங் நிலக்கரியின்இணைப்பு ஏலத்தை வழங்க முன்வந்துள்ளன. ஏலங்கள் எதுவும் பெறப்படாததால், ஜூலை 2023 இல் மீண்டும் வழங்கப்பட்டது. இந்த ஏலத்தில் டாடா ஸ்டீல் பங்கேற்று, சி.சி.எல் சுரங்கங்களில் இருந்து 50,000 டன் கச்சா கோக்கிங் நிலக்கரியை பெற்றது.
5. கோக்கிங்நிலக்கரியைஇணைப்பதன் மூலம் சலவைத் தொழிற்சாலைகளை அமைக்க நிலக்கரி அமைச்சகம் முன்முயற்சி எடுத்துள்ளது. எஃகு தொழிற்சாலைகள் உள்ளிட்ட நிறுவனங்கள், கிரீன்ஃபீல்டு ஆலைகளை அமைக்கலாம் அல்லது பி.சி.சி.எல்லின் பழைய இயந்திரங்களை புதுப்பிக்கலாம், இது கோக்கிங் நிலக்கரியை இணைக்கும். செயல்முறையை உருவாக்க ஒருபரிவர்த்தனை ஆலோசகர்பி.சி.சி.எல் ஆல் நியமிக்கப்பட்டார். திருத்தப்பட்ட முன்மொழிவு பி.சி.சி.எல் / சி.ஐ.எல் ஒப்புதல் செயல்பாட்டில் உள்ளது.
அறிவியல் மற்றும் தொழில்நுட்பத்துறை
மனித முதுகெலும்பில் ஏற்படும் டிஸ்க் பிரச்னைக்கு ஜீப்ராமீனில் காணப்படும் புரோட்டீன் மூலம் தீர்வு
மனிதர்களின் முதுகெலும்பில் உருவாகும் வட்டு எனப்படும் டிஸ்க் பிரச்னைக்குத் தீர்வு காண்பதில், ஜிப்ரா மீனில் உள்ள புரோட்டின் முக்கியப் பங்கு வகிப்பது ஆய்வில் கண்டறியப்பட்டுள்ளது. இந்தப் புரோட்டின் முதிர்ந்த டிஸ்க்களைப் பராமரிக்கவும் மிகவும் புதிய டிஸ்க்-களை உற்பத்தி செய்யவும் உதவுகிறது.
பொதுவாக மனிதர்களின் ஆரோக்கியத்தில் குறைபாடு ஏற்படும்போது, முதுகுத்தண்டுவடத்தில் உள்ள எலும்புகளின் இணைப்பில், குறிப்பாக கழுத்து, மற்றும் முதுகுப்பகுதி இணைப்பில் உள்ள வட்டு எனப்படும் டிஸ்க்களில் தேய்மானம் உள்ளிட்டப் பிரச்னைகள் எழுவது வழக்கம். இந்தப் பிரச்னைகளில் இருந்து விடுபட, வலி நிவாரணிகள் மற்றும் சுழற்சி எதிர்ப்பு மருந்துகள்தான் நடைமுறையில் பயன்படுத்தப்பட்டு வருகின்றன. அதேநேரத்தில் பிரச்னை விஸ்வரூபம் எடுக்கும் நிலையில், டிஸ்க் இணைப்பு அறுவை சிகிச்சை மேற்கொள்ளப்படுகிறது. எனவே டிஸ்க் சிதைவைக் கட்டுப்படுத்துவதற்கான சிகிச்சையோ அல்லது டிஸ்க்-களை உருவாக்குவதற்கான சிகிச்சையோ தற்போதையத் தேவையாக உள்ளது.
இதனைக் கருத்தில்கொண்டு, புனேயில் உள்ள அகர்கர் ஆராய்ச்சி மையம் என் தன்னாட்சி நிறுவனத்தின் அறிவியல் மற்றும் தொழில்நுட்பத்துறை சார்பில் ஆய்வு மேற்கொள்ளப்பட்டது. இதில், இன்டர்வெர்டிப்ரல் டிஸ்க் செல்களில் இருந்து சுரக்கப்படும் செல்லுலார் கம்யூனிகேஷன் நெட்வொர்க் காரணியான 2a எனப்படும் புரதம், முதிர்ந்த வட்டுகளில் வட்டு மீள் உருவாக்கம் செய்வதைக் கண்டறிந்துள்ளது.
குடியரசுத் துணைத் தலைவர் செயலகம்
ஆறுகள் மற்றும் நீர்நிலைகளின் சுற்றுச்சூழல் முக்கியத்துவம் குறித்து மக்களுக்கு எடுத்துரைக்க வேண்டிய அவசியம் குறித்து குடியரசு துணைத் தலைவர் வலியுறுத்தல்
ஆறுகள் மற்றும் நீர்நிலைகளின் சுற்றுச்சூழல் முக்கியத்துவம் குறித்து மக்களுக்கு எடுத்துரைக்க வேண்டிய அவசியம் குறித்து வலியுறுத்திய குடியரசு துணைத் தலைவர் திரு எம் வெங்கையா நாயுடு, மக்கள் அவற்றை மாசுப்படுத்தக் கூடாது என்றும் கோரிக்கை விடுத்தார்.
கர்நாடகாவின் பெல்லாரி மாவட்டத்தில் உள்ள ஹோஸ்பேட்டில் அமைந்திருக்கும் துங்கபத்ரா அணையை பார்வையிட்ட பின்னர் முகநூலில் பதிவிட்ட அவர், எதிர்கால சந்ததியினருக்காக நமது நீர் ஆதாரங்களை பாதுகாக்க வேண்டிய அவசியம் குறித்து வலியுறுத்தினார்.
“ஆறும் உயிருள்ள ஜீவராசி போன்றது தான், அதன் தூய்மை மற்றும் புனிதத்தை பாதுகாக்க நாம் உறுதியேற்போம்,” என்று அவர் கூறினார்.
அனைத்து விவசாயிகளுக்கும் பாசன வசதிகளை வழங்க வேண்டிய தேவை குறித்து பதிவிட்ட குடியரசு துணைத் தலைவர், ஒரு விவசாயியின் மகனான தாம் வேளாண்மைக்கு நீர் எவ்வளவு முக்கியம் என்று உணர்ந்திருப்பதாக கூறினார்.
துங்கபத்ரா அணை மற்றும் அதன் இயற்கையான சுற்றுச்சூழல் குறித்து தமது பதிவில் குறிப்பிட்டுள்ள திரு நாயுடு, இயற்கையின் பரந்து விரிந்த தன்மை தமக்கு வியப்பு மற்றும் மகிழ்ச்சியை ஏற்படுத்துவதாக கூறினார்.
துங்கபத்ரா பல்முனை திட்டம் அப்பகுதியின் வளர்ச்சியில் ஆற்றியுள்ள முக்கிய பங்கு குறித்து குறிப்பிட்ட அவர், அதிகளவிலான வேளாண் நிலங்களுக்கு நீர் அளிப்பதன் மூலமும், மின்சார உற்பத்தியின் வாயிலாகவும், சுற்றுலா பயணிகளை ஈர்ப்பதிலும், நாட்டுக்கு பல்வேறு வழிகளில் அது சேவையாற்றி வருவதாக கூறினார்.
பெங்களூருவில் இருந்து துங்கபத்ராவுக்கு வந்த குடியரசு துணைத் தலைவருக்கு, பல்முனை திட்டத்தின் பல்வேறு அம்சங்கள் குறித்து எடுத்துரைக்கப்பட்டது. அணையில் இருந்து சில கிலோமீட்டர் தூரத்தில் உள்ள யுனெஸ்கோ உலக பாரம்பரிய தலமான ஹம்பிக்கு நாளை அவர் செல்கிறார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747695
பிரதமர் அலுவலகம்
மும்பையிலுள்ள ஜூஹூ கடற்கரையில் ஏற்பாடு செய்யப்பட்டிருந்த சுத்தம் செய்யும் நிகழ்ச்சியை பிரதமர் பாராட்டினார்
மும்பை ஜூஹூ கடற்கரையில், ஏற்பாடு செய்யப்பட்டிருந்த சுத்தம் செய்யும் நிகழ்ச்சி குறித்து டாக்டர் ஜிதேந்திர சிங் ட்விட் செய்துள்ளதை பகிர்ந்துள்ள பிரதமர் நரேந்திர மோடி, அதனை பாராட்டியுள்ளார். சுத்தம் செய்யும் நிகழ்ச்சியில் ஈடுபட்ட மக்களை பாராட்டியுள்ள திரு. மோடி, நமது கடற்கரைகளை சுத்தமாக வைத்திருப்பதில் கவனம் செலுத்துவது மிகவும் அவசியம் என்று தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில் தெரிவித்துள்ளதாவது,
“பாராட்டத்தக்கது.. இந்த முயற்சியில் ஈடுபட்டுள்ள அனைவரையும் நான் பாராட்டுகிறேன்.
இந்தியா நீண்ட மற்றும் அழகான கடற்கரைகளுடன் ஆசீர்வதிக்கப்பட்டுள்ளது. நமது கடற்கரைகளை சுத்தமாக வைத்திருப்பதில் கவனம் செலுத்துவது அவசியம்”
------------
((
குறு சிறு மற்றும் நடுத்தர தொழில் துறை அமைச்சகம்
கயிறு மற்றும் கயிறு பொருள்கள் ஏற்றுமதியில் இந்தியா சாதனை
2019-20-ஆம் ஆண்டில் இந்தியாவில் இருந்து,தேங்காய் நார் மற்றும் கயிறு உற்பத்திப் பொருள்கள் ரூ.2757.90 கோடிக்கு ஏற்றுமதி செய்யப்பட்டுள்ளன. இது முன் எப்போதும் இல்லாத அளவஈல் விடவும் அதிகமாகும். முந்தைய 2018-19-ஆம் ஆண்டைவிட சுமார் ரூ.30 கோடி அதிகமாகும். அந்த ஆண்டு ரூ.2728.04 கோடிக்கு ஏற்றுமதி ஆனது. 2019-20-இல் 9,88,996 மெட்ரிக் டன் கயிறு மற்றும் கயிறு உற்பத்தி பொருள்கள் ஏற்றுமதி ஆனது. இது 2018-19-இல் 964046 மெட்ரிக் டன்னாக இருந்தது. தேங்காய் நார் துகள்கள், முடிச்சுகளை உடைய பாய்கள், புவி நெய்தல் பொருள்கள், கயிறு விரிப்புகள், தரை விரிப்புகள்,இதர பொருள்கள், தேங்காய் நார்க்கயிறு, விசைத்தறிப் பாய்கள் ஆகியவற்றின் ஏற்றுமதி அளவிலும், மதிப்பிலும் மிக அதிகமாக மேற்கொள்ளப்பட்டுள்ளது. கைத்தறிப் பாய்கள், கயிறு நூல், ரப்பர் கயிறு, விசைத்தறிப் பாய்கள் ஏற்றுமதி அளவில் குறைந்தாலும், மதிப்பில் அதிகரித்துள்ளது.
• நாட்டிலிருந்து மேற்கொள்ளப்படும் கயிறு பொருள்கள் ஏற்றுமதியில் தேங்காய் நார்த் துகள்கள் மூலம் ரூ.1349.63 கோடி வருவாய் கிட்டியுள்ளது. இது கயிறு பொருள்கள் ஏற்றுமதியில் 49 சதவீதம் ஆகும்.
• கயிற்று நார் ரூ.498.43 கோடிக்கு ஏற்றுமதி ஆகியுள்ளது. இது மொத்த ஏற்றுமதியில் 18 சதவீதம் ஆகும்.
• மதிப்பு கூட்டு பொருள்களின் ஏற்றுமதி, மொத்த ஏற்றுமதியில் 33 சதவீதமாக உள்ளது.
• மதிப்பில் முடிச்சுகளுடனான பாய்கள் முன்னணி வகிக்கின்றன. 
• இக்கால கட்டத்தில் கயிறு மற்றும் கயிற்றுப் பொருள்களின் ஏற்றுமதி ஒரு போதும் குறையவில்லை.எனவே கயிறு தொழில் முனைவோர் கவலை கொள்ளத் தேவையில்லை.
• இதே போல உள்ளூர்ச் சந்தையிலும் இந்தப் பொருள்கள் விற்பனை அதிகரிக்கும் போக்கு காணப்படுகிறது.
• இந்தியாவின் பல்வேறு துறைமுகங்கள் மூலம் ஏற்றுமதி மேற்கொள்ளப்படுகிறது. 99 சதவீதம் கயிறு பொருள்கள் தூத்துக்குடி, கொச்சி மற்றும் சென்னைத் துறைமுகங்கள் மூலம் மேற்கொள்ளப்படுகின்றன. விசாகபட்டினம், மும்பை,கொல்கத்தா ஆகிய பெரிய துறைமுகங்கள் மூலமும், குறைந்த அளவு ஏற்றுமதி கன்னூர், கோவை ஆகிய இடங்களில் இருந்து சாலை வழியாகவும் மேற்கொள்ளப்படுகிறது.
துறைமுகம் வாரியாக ஏற்றுமதி விவரங்கள் வருமாறு;
|
|
துறைமுகம் வாரியாக ஏற்றுமதி 
|
|
|
|
|
|
வரிசை
எண்
|
|
துறைமுகம்/ ஏற்றுமதியாகும் இடம்
|
|
அளவு

|
|
மதிப்பு

|
|
|
|
1
|
|
தூத்துக்குடி
|
|
519144
|
|
122910.39
|
|
|
|
2
|
|
கொச்சி
|
|
217930
|
|
107023.69
|
|
|
|
3
|
|
சென்னை
|
|
238970
|
|
43159.93
|
|
|
|
4
|
|
விசாகபட்டனம்
|
|
11578
|
|
1871.26
|
|
|
|
5
|
|
மும்பை
|
|
1145
|
|
596.15
|
|
|
|
6
|
|
கொல்கத்தா
|
|
113
|
|
131.89
|
|
|
|
7
|
|
பெங்களூரு
|
|
41
|
|
58.19
|
|
|
|
8
|
|
மற்றவை 
|
|
75
|
|
38.63
|
|
|
|
|
|
மொத்தம்
|
|
988996
|
|
275790.13
|
|
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் பறவைக் காய்ச்சல்: தற்போதைய நிலவரம்
2021 ஜனவரி 12 வரை, ராஜஸ்தானில் உள்ள ஜுன்ஜுனு மாவட்டத்தில் ஹெச் சி எல்-கேத்ரி நகரில் இறந்த காகங்கங்களில் பறவைக் காய்ச்சல்  புதிய பாதிப்புகள் கண்டறியப்பட்டன. உத்தரப் பிரதேச மாநிலம் கான்பூரில் உள்ள உயிரியல் பூங்காவில் இறந்து கிடந்த காகங்கள் மற்றும் நாரைகள், இமாச்சலப் பிரதேசத்தின் கங்க்ரா மாவட்டத்தின் ஜக்னோலி மற்றும் ஃபதேப்பூர் கிராமங்களில் இறந்து கிடந்த காகங்கள் ஆகியவற்றில் பறவைக் காய்ச்சல்  புதிய பாதிப்புகள் கண்டறியப்பட்டன.
மேலும், மத்தியப் பிரதேசத்தின் ஜபுவா மாவட்டத்தில் இருந்து எடுக்கப்பட்ட கோழிகளின் மாதிரிகளில் பறவை காய்ச்சல்  கண்டறியப்பட்டதாக போபால் தேசிய உயர் பாதுகாப்பு விலங்கு நோய்கள் நிறுவனம் இன்று தெரிவித்தது.
பரிசோதனை செயல்முறை குறித்த அறிவுரையை மாநிலங்களுக்கு வழங்கியுள்ள கால்நடைப் பாதுகாப்பு மற்றும் பால்வளத் துறை, பாதுகாப்பான உயிரி மையங்களில் மாநில அளவிலான பரிசோதனையை மேற்கொள்ள ஊக்கப்படுத்தியுள்ளது.
மகாராஷ்டிராவில் பறவைக் காய்ச்சல் பரவுவதை, இறந்த பறவைகளின் மாதிரிகளில் இருந்து உறுதி செய்த பின்னர், நோய் பாதிப்பு அதிகமுள்ள பகுதிகளை ஆய்வு செய்ய மத்தியக் குழு ஒன்று மகாராஷ்டிரா மற்றும் குஜராத்திற்கு அனுப்பப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1687940
அறிவியல் மற்றும் தொழில்நுட்பத்துறை
புதிய மேம்பட்ட ஆக்ஸிஜனேற்ற தொழில்நுட்பம்: குறைந்த செலவில் கழிவு நீர் மறுபயன்பாட்டை அதிகரிக்க முடியும்
குறைந்த செலவில் கழிவுநீர் மறுபயன்பாட்டை அதிகரிக்கக்கூடிய, புதிய மேம்பட்ட ஆக்ஸிஜனேற்ற தொழில்நுட்பத்தை, புது தில்லியைச் சேர்ந்த ‘டெரி’  என்ற நிறுவனம் உருவாக்கியுள்ளது.
இந்த தொழில்நுட்பம் டாடக்ஸ்  என அழைக்கப்படுகிறது.
இந்த புதிய தொழில்நுட்பம், குறைந்த செலவில், நிலையான முறையில், கழிவு நீர் மறுபயன்பாட்டை அதிகரிக்கும். புறஊதா - ஒளிச்சேர்க்கையைப் பயன்படுத்தும், இந்த தொழில்நுட்பம், நகராட்சி கழிவுநீர் மற்றும் மிகவும் மாசுபடுத்தும் தொழிற்சாலை கழிவுநீரை சுத்திகரிக்க முடியும் மற்றும் தொழில்துறை மற்றும் நகராட்சி கழிவு நீர் சுத்திகரிப்புகளில் அதன் மறுபயன்பாட்டை அதிகரிக்க முடியும்.
இந்த டாடக்ஸ் தொழில்நுட்பத்தால், உயிரியியல் மற்றும் 3ம் நிலை சுத்திகரிப்பு முறைகளை சார்ந்திருப்பதை குறைக்க முடியும் மற்றும் கழிவுநீர் வெளியேற்றத்தை முற்றிலும் குறைக்க உதவும்.
இந்த தொழில்நுட்பம் கழிவுநீர் வெளியேற்றத்துக்கான மூலதன செலவை 25 முதல் 30 சதவீதம் குறைக்கும்.
தொழிற்சாலை கழிவுநீர் சுத்திகரிப்புக்கான செயல்பாட்டுச் செலவை 30 முதல் 40 சதவீதம் வரை குறைக்கும்.
இந்த டாடக்ஸ் தொழில்நுட்பத்தை உருவாக்க, டெரி நிறுவனத்துக்கு அறிவியல் மற்றும் தொழில்நுட்பத்துறை, மத்திய அரசின் தண்ணீர் தொழில்நுட்ப திட்டம், ஓஎன்ஜிசி நிறுவனத்தின் எரிசக்தி மையம் ஆகியவை உதவியுள்ளது.
இந்த தொழில்நுட்பத்தை ஒரு குறு, சிறு மற்றும் நடுத்தர தொழில் நிறுவனம் பயன்படுத்துகிறது. ஜல்சக்தி அமைச்சகத்தின் ‘நமாமி கங்கை’ திட்டத்தின் கீழ், அடையாளம் காணப்பட்ட தொழில்துறைகளின் பரிசோதனை மற்றும் மேம்பாட்டு திட்டத்துக்கு டாடக்ஸ் தொழில்நுட்பம் தேர்வு செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748888
-----
(Visitor Counter : 167
கனரகத் தொழில்கள் அமைச்சகம்
இந்தியாவில் மின்சார வாகனங்கள் பயன்பாட்டை அதிகரிக்க மூன்று திட்டங்கள் தொடங்கப்பட்டுள்ளதுடன் மத்திய அரசு பல்வேறு நடவடிக்கைகளை எடுத்துள்ளது
இந்தியாவில் மின்சார வாகனங்களின் விரைவான உற்பத்தி மற்றும் அதன் பயன்பாட்டுக்கு விரைந்து மாறுதல் என்னும் ஃபேம்  திட்டத்தின் இரண்டாவது கட்டத்தை மத்திய அரசு தீவிரமாக, செயல்படுத்தி வருகிறது.
போக்குவரத்தில் மின்சார தொழில்நுட்பத்தை மேம்படுத்தவும், புதைபடிம எரிபொருட்களைச் சார்ந்திருப்பதைக் குறைக்கவும், கார்பன் வெளியேற்றத்தைக் குறைக்கவும் இத்திட்டம் செயல்படுத்தப்படுகிறது. மின்சாரப் பேருந்துகள், மூன்று சக்கர மின்சார வாகனங்கள் மற்றும் நான்கு சக்கர மின்சார வாகனங்கள் ஆகியவற்றைப் பொறுத்த வரையில், பொதுப் போக்குவரத்து அல்லது வணிகப் பயன்பாட்டிற்காகப் பயன்படுத்தப்படும் வாகனங்களுக்கு இத்திட்டத்தின் கீழ் மானியம் வழங்கப்படுகிறது. இரு சக்கர மின்சார வாகனங்களுக்கும், தனியாருக்குச் சொந்தமான வாகனங்களுக்கும் மானியம் வழங்கப்படுகிறது.
ஃபேம் திட்டத்தின் இரண்டாவது கட்டத்தின்கீழ் 7,090 மின்சாரப் பேருந்துகள், 5 லட்சம் 3 சக்கர மின்சார வாகனங்கள், 55,000 நான்கு சக்கர மின்சார வாகனங்கள் கார்கள், 10 லட்சம் இரு சக்கர மின்சார வாகனங்கள் ஆகியவற்றுக்கு உதவி வழங்க உத்தேசிக்கப்பட்டுள்ளது.
மின்சார வாகனங்களுக்கான பாகங்கள் தொடர்பான தொழில்நுட்பங்களை மேம்படுத்த உற்பத்தியுடன் கூடிய ஊக்கத்தொகை திட்டத்தின் கீழ் ரூ. 25,938 கோடி மதிப்பீட்டில் நிதியுதவிகள் வழங்கப்படுகிறது.
மின்சார வாகனங்களுக்கான பேட்டரி உற்பத்தியை மேம்படுத்த, உற்பத்தியுடன் கூடிய ஊக்கத்தொகை திட்டத்தின் கீழ் ரூ.18,100 கோடி ஒதுக்கீடு செய்ய அரசு அனுமதி அளித்துள்ளது.
இரு சக்கர வாகனங்களுக்கான ஊக்கத்தொகை 11 ஜூன் 2021 முதல் அதிகரிக்கப்பட்டுள்ளது. மின்சார வாகனங்களுக்கான சரக்கு மற்றும் சேவை வரி 12 சதவீதத்திலிருந்து 5 சதவீதமாக குறைக்கப்பட்டுள்ளது. மின்சார வாகனங்களுக்கு சாலை வரியிலிருந்து விலக்கு அளிக்குமாறு மாநிலங்களுக்கு மத்திய சாலை போக்குவரத்து துறை அமைச்சகம் அறிவுறுத்தி உள்ளது. மின்சார வாகனங்களின் பயன்பாட்டை ஊக்குவிக்க இதே போல் மேலும் பல நடவடிக்கைகளை மத்திய அரசு எடுத்துள்ளது.
இந்தத் தகவலை மக்களவையில் எழுத்துப்பூர்வமாக அளித்த பதிலில் கனரக தொழில்துறை இணை அமைச்சர் திரு கிருஷண் பால் குர்ஜார் தெரிவித்துள்ளார்.
AD/PLM/MA/KRS
பாதுகாப்பு அமைச்சகம்
இந்தியாவில் கடல்சார் பயிற்சி மேற்கொண்டு வரும் ராயல் சவுதி கடற்படையின் வீரர்களுடன் கடற்படை தலைமைத் தளபதி அட்மிரல் ஹரிகுமார் கலந்துரையாடினார்
கொச்சியில் உள்ள தெற்கு கடற்படை தலைமை தளத்தில் கடல்சார் பயிற்சியில் ஈடுபட்டு வரும் சவுதி அரேபியாவின் கிங் ஃபாட் கடற்படை அகாடமியின் வீரர்களுடன் இந்திய கடற்படை தலைமைத் தளபதி அட்மிரல் ஆர். ஹரிகுமார் கலந்துரையாடினார். இந்த கடல்சார் பயிற்சியில் ஐ.என்.எஸ் டிர் மற்றும் ஐ.என்.எஸ் சுஜாதா ஆகிய கப்பல்கள் அடங்கிய இந்திய கடற்படையின் முதல் பயிற்சி பிரிவில் ராயல் சவுதி கடற்படையின் 55 வீரர்களும், 5 அதிகாரிகளும் இடம்பெற்றுள்ளனர். நடைபெற்று வரும் பயிற்சிகள் குறித்து கடற்படை தலைமைத் தளபதியிடம் எடுத்துரைக்கப்பட்டது.
இந்திய கடற்படை கப்பல்களில் தங்கி, வீரர்கள் 10 நாள் பயிற்சியை நிறைவு செய்துள்ளனர். அவசரகால ஒத்திகை, தீயணைப்பு உள்பட பல்வேறு வகையான பயிற்சிகள் வீரர்களுக்கு அளிக்கப்பட்டது. பாய்மர கப்பல்களில் உள்ள சவால்களை வீரர்கள் தெரிந்து கொள்வதற்காக ஐ.என்.எஸ் சுதர்ஷினி என்ற பாய்மர பயிற்சி கப்பலில் இரண்டு நாள் பயிற்சி அளிக்கவும் திட்டமிடப்பட்டுள்ளது.
போர்க்கப்பல்களில் தங்களது முதல் பயிற்சி அனுபவத்தை அட்மிரல் ஹரிகுமாருடன் வீரர்கள் பகிர்ந்து கொண்டனர். இரு நாடுகளின் கடற்படை இடையே நீண்ட காலமாக உள்ள நெருங்கிய உறவு மற்றும் ஒத்துழைப்பை வலியுறுத்திய கடற்படை தலைமைத் தளபதி, கூட்டுப் பயிற்சிகள், அதிகாரிகள் அளவிலான பேச்சுவார்த்தைகள் மற்றும் பரஸ்பர பயிற்சி ஆகியவை ஆண்டு வாக்கில் நல்ல முன்னேற்றம் அடைந்திருப்பது, இரண்டு கடற்படைகள் இடையேயான உறவு வலுவடைந்திருப்பதை உணர்த்துகிறது, என்றார் அவர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1929222
பிரதமர் அலுவலகம்
மாநிலங்களவை எம்.பி திரு அபய் பரத்வாஜ் மறைவுக்கு பிரதமர் இரங்கல்
குஜராத் மாநிலங்களவை எம்.பி திரு அபய் பரத்வாஜ் மறைவுக்கு, பிரதமர் திரு நரேந்திர மோடி இரங்கல் தெரிவித்துள்ளார்.
டிவிட்டரில் அவர் விடுத்துள்ள செய்தியில், ‘‘குஜராத் மாநிலங்களவை எம்.பி திரு அபய் பரத்வாஜ், புகழ்பெற்ற வழக்கறிஞராகவும், சமூகத்திற்கு சேவை செய்வதில் முனைப்புடனும் திகழ்ந்தார். மிகச் சிறந்த ஞானம் கொண்டவரையும், தேசிய வளர்ச்சியில் ஆர்வமுள்ளவரையும் நாம் இழந்துள்ளது வருத்தம் அளிக்கிறது. அவரது குடும்பத்துக்கும், நண்பர்களுக்கும் இரங்கல்கள். ஓம் சாந்தி.’’ என குறிப்பிட்டுள்ளார்.
---
(
எஃகுத்துறை அமைச்சகம்
எஃகு உற்பத்தி
மக்களவையில் கேள்வி ஒன்றுக்கு எழுத்துப்பூர்வமாக பதிலளித்த
எஃகு அமைச்சர் திரு. ராம் சந்திர பிரசாத் சிங் கீழ்காணும் தகவல்களை வழங்கினார்.
கொரோனா பெருந்தொற்று ஏற்படுத்திய இடையூறுகளின் காரணமாக 2021-ம் நிதியாண்டின் ஆரம்ப மாதங்களில் எஃகு உற்பத்தி குறைந்தது. ஆனால் இது மீட்சி அடைந்து கொரோனாவுக்கு முந்தைய காலகட்டத்தில் இருந்த உற்பத்தி அளவை மறுபடியும் எட்டியுள்ளது.
2021-22-ம் ஆண்டில் இதுவரை இல்லாத அளவுக்கு எஃகு உற்பத்தி இருக்கும் என்று எதிர்பார்க்கப்படுகிறது. இந்தியாவில் கடந்த ஐந்து வருடங்களில் முழுமையான எஃகு உற்பத்தியின் அளவுகள் பின்வருமாறு:
2016-17-ல் 91.54 மில்லியன் டன்களாகவும், 2017-18-ல் 95.01 மில்லியன் டன்களாகவும், 2018-19-ல் 101.29 மில்லியன் டன்களாகவும், 2019-20-ல் 102.62 மில்லியன் டன்களாகவும், 2020-21-ல் 96.20 மில்லியன் டன்களாகவும் முழுமையான எஃகு உற்பத்தியின் அளவுகள் இருந்தன.
பிரதமரின் கதி சக்தி திட்டம், தேசிய உள்கட்டமைப்பு வழித்தடம், அனைவருக்கும் வீடு, ஜல் ஜீவன் இயக்கம், பாரத்மாலா திட்டம், சாகர்மாலா திட்டம், பிரத்தியேக சரக்கு போக்குவரத்து வழித்தடம் மற்றும் உடான் ஆகிய பல்வேறு திட்டங்கள் மூலம் உள்கட்டமைப்பு வளர்ச்சி மீது அரசு சிறப்பு கவனம் செலுத்தி வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1808609
சுகாதாரம் மற்றும் குடும்ப நலத்துறை அமைச்சகம்
தொடர்ந்து 7-வது நாளாக கொவிட் தொற்றின் தினசரி பாதிப்புகளை விட குணமடைபவர்களின் எண்ணிக்கை உயர்வு
இந்தியாவில் தொடர்ந்து 7-வது நாளாக கொவிட் தொற்றின் அன்றாட புதிய பாதிப்புகளை விட புதிதாக குணமடைபவர்களின் எண்ணிக்கை அதிகரித்து வருகிறது. கடந்த 24 மணி நேரத்தில் 3,69,077 பேர் குணமடைந்துள்ளனர்.
இந்தியாவில் இதுவரை குணமடைந்தவர்களின் மொத்த எண்ணிக்கை 2,23,55,440 ஆக இன்று அதிகரித்துள்ளது. தேசிய அளவில் கொவிட் தொற்றிலிருந்து குணமடைவோர் வீதம் 86.74 சதவீதமாக உயர்ந்துள்ளது.
மற்றொரு நேர்மறை வளர்ச்சியாக, நான்காவது நாளாக இன்றும் அன்றாட புதிய பாதிப்புகள் 3 லட்சத்திற்கும் குறைவாக ஏற்பட்டுள்ளது.
கடந்த 24 மணி நேரத்தில் 2,76,110 புதிய பாதிப்புகள் பதிவாகியுள்ளன. இதில் 77.17%, 10 மாநிலங்களில் ஏற்பட்டுள்ளது.
அதிகபட்சமாக தமிழகத்தில் 34,875 பேரும், அதைத்தொடர்ந்து கர்நாடகாவில் 34,281 பேரும், புதிதாகத் தொற்றுக்கு ஆளாகியுள்ளனர்.
இந்தியாவில் தற்போது சிகிச்சை பெறுவோரின் எண்ணிக்கை 31,29,878 ஆக இன்று குறைந்துள்ளது.
கடந்த 24 மணி நேரத்தில் சிகிச்சை பெறுவோரின் எண்ணிக்கையில் 96,841 குறைந்துள்ளது.
நாட்டில் ஏற்பட்ட மொத்த பாதிப்புகளில் இது 12.14% ஆகும்.
தற்போதைய பாதிப்புகளில் 69.23%, 8 மாநிலங்களில் பதிவாகியுள்ளது.
இந்தியாவில் ஒரு நாளில் இதுவரை மேற்கொள்ளப்பட்ட பரிசோதனைகளின் எண்ணிக்கையிலேயே மிக அதிகமாக கடந்த 24 மணி நேரத்தில் 20.55 லட்சத்திற்கும் அதிகமான  பரிசோதனைகள் செய்யப்பட்டன.
தினசரி தொற்று உறுதி வீதம் 13.44% ஆகும்.
தேசிய உயிரிழப்பு வீதம், இந்தியாவில் தற்போது 1.11 சதவீதமாக உள்ளது.
கடந்த 24 மணி நேரத்தில் 3,874 உயிரிழப்புகள் ஏற்பட்டுள்ளன. உயிரிழந்தவர்களில் 72.25 சதவீதத்தினர், 10 மாநிலங்களைச் சேர்ந்தவர்கள். அதிகபட்சமாக மகாராஷ்டிராவில் 594 பேரும், அதைத்தொடர்ந்து கர்நாடகாவில் 468 பேரும் உயிரிழந்துள்ளனர்.
நம் நாட்டில் இதுவரை செலுத்தப்பட்டுள்ள கொவிட்-19 தடுப்பூசியின் மொத்த எண்ணிக்கை 18.70 கோடியைக் கடந்துள்ளது.
இன்று காலை 7 மணிக்குக் கிடைத்த முதற்கட்ட அறிக்கையின்படி 27,31,435 முகாம்களில் 18,70,09,792 தடுப்பூசிகள் நாடு முழுவதும் செலுத்தப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1720166
விண்வெளித்துறை
விண்வெளித் துறையில் இந்தியாவின் நலன் பாதுகாக்கப்படுகிறது
விண்வெளிப் போக்குவரத்து, கட்டமைப்பு மற்றும் பயன்பாடு போன்ற துறைகளில் ஒட்டுமொத்தத் திறனை மேம்படுத்தி, விண்வெளியில் இந்தியாவின் நலன்களை பாதுகாத்து, அதிகரிக்கச் செய்வதில், விண்வெளித்துறை வாயிலாக மத்திய அரசு ஆக்கப்பூர்வமாக செயல்பட்டு வருகிறது.
இந்திய செயற்கை கோள்கள் மற்றும் விண்வெளியில் இயங்கி வரும் இதர சாதனங்களை பாதுகாப்பதிலும், விண்வெளியில் கழிவுகள் அதிகரித்து வருவதை கட்டுப்படுத்துவதற்கான சர்வதேச முயற்சிகளிலும் இஸ்ரோ முனைப்புடன் பங்காற்றி வருவதாக பிரதமர் அலுவலக இணையமைச்சர் டாக்டர் ஜிதேந்திர சிங் மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
(Visitor Counter : 135
வணிகம் மற்றும் தொழில்துறை அமைச்சகம்
இந்தியாவில் 2021 செப்டம்பர் மாதத்துக்கான மொத்த விலை குறியீடு எண்கள்  வெளியீடு
இந்தியாவில் 2021ஆம் ஆண்டு செப்டம்பர் மாதம் மற்றும் ஜூலை மாதத்துக்கான மொத்தவிலை குறியீட்டு எண்களை தொழில் வளர்ச்சி மற்றும் உள்நாட்டு வர்த்தக துறையின் பொருளாதார ஆலோசகர் அலுவலகம் வெளியிட்டுள்ளது. நாடு முழுவதும் உள்ள தேர்ந்தெடுக்கப்பட்ட உற்பத்தி நிறுவனங்களில் இருந்து சேகரிக்கப்படும் தரவுகள் அடிப்படையில் மொத்தவிலை குறியீடுகளின் தற்காலிக எண்கள் ஒவ்வொரு மாதமும் 14ம் தேதி  இரண்டு வார கால தாமத்துடன் வெளியிடப்படுகிறது. 10 வாரங்களுக்குப்பின், இந்த விலைக் குறியீடு இறுதி செய்யப்பட்டு வெளியிடப்படும்.
2021 செப்டம்பர் மாதத்துக்கான ஆண்டு பணவீக்க விகிதம் 10.66 சதவீதம். 2020 செப்டம்பர் மாதத்துடன் ஒப்பிடுகையில் இது 1.32 சதவீதமாக இருந்தது. கனிம எண்ணெய்கள், அடிப்படை உலோகங்கள், உணவு அல்லாத பொருட்கள், பெட்ரோலியப் பொருட்கள் மற்றும் இயற்கை எரிவாயு மற்றும் ரசாயனங்கள் மற்றும் ரசாயன தயாரிப்புகளின் விலை அதிகரிப்பு 2021 செப்டம்பரில் பணவீக்கம் மிகவும் அதிகரித்ததற்கு முக்கிய காரணம். மொத்தவிலை குறியீட்டு எண்களின் ஆண்டு மாற்றம் மற்றும் கடந்த 3 மாதங்களில் பணவீக்கம் ஆகியவை கீழ்கண்ட இணைப்பில் கொடுக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763814
பிரதமர் அலுவலகம்
பக்ரீத் பண்டிகையை முன்னிட்டு நாட்டு மக்களுக்கு பிரதமர் மோடி வாழ்த்து
பக்ரீத் பண்டிகையை முன்னிட்டு நாட்டு மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமர் தனது டுவிட்டரில்
“தியாகத் திருநாள் நல் வாழ்த்துக்கள்! ஒரு நியாயமான, இணக்கமான, அனைவரையும் உள்ளடக்கிய சமூகத்தை உருவாக்க இந்த நாள் நம்மை ஊக்குவிக்கட்டும். நம்மிடையே சகோதரத்துவம் மற்றும் இரக்கத்துவத்தின் தன்மை பெருகட்டும்” என்று கூறியுள்ளார்.
(
பிரதமர் அலுவலகம்
ஐக்கிய அரபு அமீரகத்தின் புதிய அதிபராகத் தேர்ந்தெடுக்கப்பட்டுள்ள மேதகு ஷேக் முகமது பின் ஜயேத் அல் நஹ்யான்னுக்கு பிரதமர் வாழ்த்து
ஐக்கிய அரபு அமீரகத்தின் புதிய அதிபராகத் தேர்ந்தெடுக்கப்பட்டுள்ள அபுதாபியின் ஆட்சியாளர் மேதகு ஷேக் முகமது பின் ஜயேத் அல் நஹ்யான்னுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில்,
“ஐக்கிய அரபு அமீரகத்தின் புதிய அதிபராகத் தேர்ந்தெடுக்கப்பட்டுள்ள அபுதாபியின் ஆட்சியாளர் மேதகு ஷேக் முகமது பின் ஜயேத் அல் நஹ்யான்னுக்கு எனது நல்வாழ்த்துகள். அவரது சக்திவாய்ந்த மற்றும் தொலைநோக்குப் பார்வையுடனான தலைமையின் கீழ் நமது கேந்திர கூட்டணி தொடர்ந்து வலுப்பெரும் என்பதை நான் நம்புகிறேன்”, என்று தெரிவித்துள்ளார்.